בנימין שלמה המבורגר

הרב בנימין שלמה המבורגר (נולד בשנת ה'תשי"ד) הוא רב וחוקר תורני, הנחשב כמומחה למנהג אשכנז, ובפרט למנהגיהם של יהודי גרמניה ומערב אירופה וההיסטוריה שלהם. הקים את מכון מורשת אשכנז ועומד בראשו.

ביוגרפיה
נולד בבזל, שווייץ, להורים גרמנים. הוא נינו של רבי בנימין שלמה זלמן שפיצר רבו של בית הכנסת עדת ישראל בווינה וחתנו של החתם סופר.

לאחר שהתחנך במוסדות יהודיים של יוצאי מזרח אירופה, ובהם ישיבת גייטסהד, ישיבת לוצרן וישיבת באר יעקב, הוא בא לחקור את מורשת משפחתו לאחר שלמד יותר על אב משפחתו, החתם סופר (1762–1839).

המבורגר החל את מחקרו בשנות ה-70, ובסוף שנות ה-80 הקים את מכון המחקר מכון מורשת אשכנז כדי להמשיך במחקרים אלה. מספר קהילות שהוקמו על ידי המכון, בישראל ובארצות הברית, מתפללים היום לפי מנהג אשכנז המערבי.

ספריו
כחלק מפעילותו במכון מורשת אשכנז, כתב סדרת ספרים בת חמישה כרכים בשם "שרשי מנהג אשכנז", וכרך מבוא על חשיבות הדבקות במנהג אשכנז הנקרא "גדולי הדורות על משמר מנהג אשכנז".

ספר נוסף הוא "משיחי השקר ומתנגדיהם" (1989), הכולל סקירה היסטורית על משיחי שקר שונים לאורך ההיסטוריה היהודית ורבנים בני אותו דור שנאבקו בהם. ספר זה זכה לביקורות מגורמים חסידיים שראו את מטרת הספר כניגוח של החסידות, וכן מגורמים בציונות הדתית שתקפו אותו על הכללת הרצל ברשימת משיחי השקר. הוא גם פרסם ספר של כמה כרכים על הישיבה בפיורדא.

קישורים חיצוניים 
 ישורון, בית הכנסת כמנהג אשכנז בבני ברק, בית הכנסת של הרב המבורגר
 מכון מורשת אשכנז
 קטעים ממשיחי השקר ומתנגדיהם 
 על שורשי מנהג אשכנז 
 לתולדות מנהג פפד"מ, שיעור וידאו של הרב באתר ישיבה

הערות שוליים 

ישראלים ילידי שווייץ
רבנים שווייצרים
רבנים ישראלים
בוגרי ישיבת גייטסהד
בוגרי ישיבת לוצרן
בוגרי ישיבת באר יעקב
חוקרי יהדות חרדים